魁地奇

魁地奇（英文：Quidditch，讀音：[ˈkwɪdɪtʃ]）係J·K·羅琳嘅小說系列《哈利波特》入面嘅一種虛構嘅運動。魁地奇喺呢個系列入面被形容成巫師世界裡面嘅一種危險但係又係最興嘅球賽運動，由女巫同巫師做球員嚟騎住支飛天掃把（中文：哈利波特中的魔法物品#飛天掃帚）嚟參賽，比賽方式類似現實入面嘅板球或者馬球。
巫師世界裡面唔單止有好多魁地奇職業球隊，而佢亦都會出現喺魔法學校裡面，霍格華茲魔法與巫術學院裡面嘅每個學院都各有一支魁地奇球隊。《哈利波特》小說系列裡面嘅主角哈利·波特自從一年級起就喺霍格華茲嘅學院入面做搜捕手嚟開始參加校內嘅比賽。成個系列都有提到地區同國際魁地奇嘅比賽，哈利喺系列嘅第四輯《火盃的考驗》仲去睇魁地奇世界盃嘅賽事。魁地奇喺成個系列嘅頭六輯裡面扮演住好重要嘅角色，不過第六輯係羅琳最後一次寫魁地奇球賽。呢項運動嘅歷史方面，羅琳喺2001年為咗幫喜劇救濟（中文：喜劇救濟）籌款而出版嘅《穿越歷史的魁地奇》裡面就已經揭示咗出嚟。
比賽係由兩支對手隊喺一個大型嘅橢圓形球場上面進行，兩邊都有三個唔同高度嘅環形球門，兩支對手隊各有７個球員，分別有１個看守手、３個追蹤手、２個打擊手，同埋１個搜捕手。追蹤手同看守手分別係對住快浮入波同埋防守入波；兩個打擊手負責將搏格喺隊友身邊打走，打向向佢哋嘅對手；而搜捕手就要搵到同捉住金色嘅金探子，捉到佢嘅同時令到搜捕手嗰隊可以攞到150分，而比賽亦都會同時完結。最後得分最多嗰隊就會贏。

創作靈感
根據J·K·羅琳所講，魁地奇比賽係佢喺曼徹斯特嘅一間酒店房入面同當時嘅男朋友嘈咗一輪之後創造出嚟嘅運動:38。佢解釋：「我一直諗緊有啲咩可以令到一個社會團結埋一齊，令佢聚集同代表到佢嘅特定性格，而我知道需要一樣運動。」羅琳話「魁地奇」呢個詞語並唔係源自任何特定嘅語源，而係用「Q」字開頭嘅唔同單詞寫滿五頁之後得出嚟嘅結果，後嚟先至決定將呢個詞語用嚟做比賽嘅名。
就算呢樣運動受到球迷嘅歡迎，但係羅琳越嚟越唔鍾意去描述個比賽。佢喺一個訪問入面評論話：
「
老實講，魁地奇比賽喺《哈利波特》小說入面一直都係我生命入面嘅災難。佢哋係必要嘅，因為啲人會期望哈利去打魁地奇，但係你可以用幾多個方法令佢哋一齊去玩魁地奇，同埋又有新嘢發生，呢個係有限制嘅。
」
魁地奇喺《哈利波特：神秘的魔法石》裡面被介紹出場，而且佢亦都係六輯小說裡面定期出現嘅特色。佢被形容做由專業參加者（例如魁地奇世界盃呢啲錦標賽）同埋業餘參加者都會玩嘅運動。五輯《哈利波特》小說嘅一個主要嘅主題就係霍格華茲四個學院之間每個學年都會搞嘅魁地奇學院盃比賽；呢個比賽特別係葛萊分多學院同史萊哲林學院之爭。
成個小說系列入面最後一場嘅魁地奇場面就係出現喺《哈利波特：混血王子的背叛》裡面。羅琳喺寫呢個場景嗰陣經歷咗「魔鬼般嘅歡樂」，而呢個場景仲包括咗露娜·羅古德嘅難忘評論。
羅琳喺2014年開始喺Pottermore網站（中文：Wizarding World (網站)）上面發佈一系列關於魁地奇世界盃比賽嘅報導，最後係一個關於決賽嘅短篇小說，講述哈利、榮恩、妙麗同佢哋嘅朋友做咗大人之後返番去嘅故事。呢個引起咗幾個媒體嘅興趣，因為呢個係小說系列自2007年完咗以嚟第一個關於哈利波特角色嘅新作品。
羅琳喺2001年為喜劇救濟而出版嘅《穿越歷史的魁地奇》揭示咗魁地奇嘅歷史，而呢本書嘅插畫版喺2020年出版，仲喺英國同愛爾蘭有魁地奇球隊嘅11個城鎮展示咗橫額，包括貝利堡蝙蝠隊、范爾口獵鷹隊、聖顱島女頭鳥隊、蒙綽斯喜鵲隊、波樹之光隊，同埋維格城流浪者隊。兩支球隊都係虛構嘅地方建立嘅球隊，包括查德利砲彈隊同埋泥水池聯隊。

歷史
根據小說裡面嘅資料，魁地奇早期係一種簡單咁騎住飛天掃把（中文：哈利波特中的魔法物品#飛天掃帚）嘅運動，喺早期巫師世界嘅畫作入面都有描繪到古老飛天掃把嘅運動。
有人認為魁地奇呢個名嘅由來係合併咗唔同種類嘅波個名而產生出嚟：包括咗搏格、快浮，同埋金探子。不過喺故事裡面嘅世界，最初魁地奇呢個運動嘅名，佢嘅雛形係由11世紀喺嘅發源地魁地沼而嚟，而遊戲方式基本上同而家嘅魁地奇相似。
後嚟飛天掃把進步去到能夠俾球員彎過轉角仲有變化速度同高度嚟互相去傳波（即係入面嘅快浮）嗰時，佢哋將個波射入球場兩邊嘅龍門就攞到分。跟住就加入埋當時用施咗咒嘅石頭—搏格，呢種改變可能係受到危險性高啲嘅蘇格蘭球賽「石雨」嘅影響。石雨嘅參賽者要用頭上面綁住嘅大釜去接住跌落嚟嘅石頭。到後來，金探子嘅加入，亦都係受到巫師世界嘅一種早期運動嘅影響。嗰個運動係源於啲巫師試吓去捉住飛得好快一種叫做「金探鳥」嘅魔法雀仔。金探鳥後嚟瀕臨絕種，於是一個巫師依照住金探鳥嘅行為同埋飛行模式嚟打造出魁地奇嘅金探子。
瑞典嘅巫師世界年度飛天掃把競速慶典，可以追溯返去到10世紀左右。嗰陣嘅球員由庫柏格（英文：Kopparberg）飛到去阿爾耶普盧格（英文：Arjeplog），飛行總長度大約300幾英哩。比賽嘅路線橫跨一個龍嘅野生保護區。呢項運動而家已經成為咗國際性嘅比賽，而比賽嘅獎座亦都採用咗瑞典短吻龍嘅造型。
魁地奇國際最高嘅主管機構—國際巫師聯盟魁地奇委員會指魁地奇喺西元1050年發明。1105年繪畫而成嘅知名畫作《暴力者古特爾係贏家》就描繪咗德國嘅古老比賽—Stitchstock，呢種比賽係棟起一枝20英呎高嘅柱，將一個龍嘅膀胱吹脹咗之後掛喺頂度，由一個騎住飛天掃把嘅參賽者負責去保護呢個波。嗰個參賽者就要喺腰度綁條繩仲固定喺條柱上面，限制咗佢唔可以飛離條柱超過10英呎，其他參賽者就輪流去嘗試，用磨尖咗嘅掃把將呢個波去篤穿。負責看守住個波嘅參賽者可以帶埋魔杖嚟擊退其他人嘅進攻。比賽以係咪可以成功篤穿個波，或者守門員可唔可以施法令到所有對手退出比賽嚟做結束比賽嘅標準。

規則
魁地奇比賽
魁地奇球賽係喺一個長橢圓形嘅球場入面進行，範圍包括咗看台區，同埋兩邊各設有一個得分區，由三個環形龍門嘅柱組成，每個龍門柱嘅高度都唔同，限時內得分多啲嗰隊就會贏。每隊各有７個球員組成，包括：３個追蹤手、２個打擊手，同埋看守手同埋搜捕手各１個。
追蹤手嘅工作係負責攞住紅色嘅快浮，快浮係魁地奇比賽裡面速度慢啲嘅嗰個，呢個同麻瓜世界裡面嘅球賽所用嘅波好相似，佢嘅大細同足球差唔多。快浮由追蹤手去負責，呢個係追蹤手之間傳來傳去嘅一個皮質嘅波，雖然佢無飛行能力但係用咗咒語嚟等佢落嚟嘅速度減慢，仲有啲特殊嘅形狀嚟方便球員用手捉住同埋傳波。追蹤手佢哋一定要喺進攻入面將個波拋過去對手龍門嗰三個籃圈嘅其中一個（值10分）。呢啲籃圈係由對手隊嘅看守手負責防守，又或者喺防禦入面攔截對方嘅波。最理想嘅情況就係試吓去阻擋佢哋嘅龍門，然後向同隊嘅追蹤手拋出快浮。看守手負責防守龍門，因為咁而全身都可以掂個波，另外佢哋亦都可以攞住快浮去參與前場嘅進攻；
期間，兩隊嘅球員都會俾兩個搏格無差別咁攻擊。搏格係由鐵製沉重嘅圓形噴射黑色波，佢哋會猛烈咁喺球場上面飛嚟飛去嚟試吓將球員（特別係攞住快浮嘅球員）喺掃把上面撞落嚟，打擊手嘅工作就係要捍衛佢哋嘅隊友唔好受到搏格嘅威脅，打擊手無責任要攞住快浮，因為佢哋要攞住支好短嘅木棍用嚟將搏格打出去嚟保護自己嘅隊員，又或者攞住佢嚟攻擊同埋干擾對家球員。
金探子
最後，搜捕手嘅角色係要捉住體積最細嘅一個波—金色有翼嘅金探子，佢好似合桃咁大粒，背後有對銀色嘅翼仔。有翼嘅金探子被施咗魔法可以同時保持喺球場嘅界限裡面圍住個球場衝住嚟無差別咁盤旋、猛衝同快速嚟周圍飛去避免被捉到。當負責呢樣嘢嘅搜捕手捉到金探子之後，成功捉到佢嗰隊就會額外加多150分，而個比賽就會即時完。由於得分最多嗰隊就會贏，呢個通常係成功嘅搜捕手嗰隊可以保證會贏。一個值得注意嘅例外就係當保加利亞隊嘅搜捕手維克多·喀浪喺《哈利波特：火盃的考驗》嘅世界盃決賽期間捉住咗金探子而攞到150分，但係佢嘅球隊仍然係落後佢哋對手—愛爾蘭隊嘅160分，咁樣搞到佢自己嗰隊就算係捉到金探子都好，都係仍然輸咗10分。
比賽入面如果捉唔到金探子嘅話，其實係唔可以完嘅，除非經過兩隊球隊嘅隊長同意下先至可以完咗個比賽。故事入面就曾經提到一場持續咗三個月嘅球賽，球員需要用輪班制嘅方式嚟比賽去到完場。
魁地奇有700種犯規嘅規定，喺1473年嘅第一屆魁地奇世界盃入面，呢700種犯規嘅例子全部都上演過一次。

學院球隊
球員嘅名單係嚟自《哈利波特》系列嘅電子遊戲《哈利波特：魁地奇世界盃（中文：哈利波特：魁地奇世界盃）》。
粗體代表嗰隊嘅隊長。

其他故事
金探子原本係J·K·羅琳喺《哈利波特》入面創作出嚟嘅一種巫師運動用品，但係呢樣嘢同時喺好出名嘅小說作者史提芬·京嘅長篇小說《黑塔》裡面出現，喺嗰個系列嘅第五輯作品《卡拉之狼（中文：黑塔V 卡拉之狼）》入面，金探子係一種置人於死地嘅武器（喺故事入面叫做銀探子），使用者只要㩒落去銀探子左邊嘅一粒掣然後再拋向目標，銀探子就會喺空中盤旋，仲會飛埋去目標度，然後喺目標身上爆炸。故事入面嘅人物「艾迪」執到其中一個上面寫住「銀探子，哈利波特型」嘅銀探子。由於故事裡面啲狼嘅外型酷似驚奇漫畫《神奇四俠》入面嘅末日博士（中文：末日博士），所以其他人就以為呢個係參照咗驚奇漫畫嘅未來武器，但事實上呢個係參照咗J·K·羅琳嘅《哈利波特》。

真實世界嘅模仿
内文：麻瓜魁地奇（中文：麻瓜魁地奇）
喺現實中已經有人模仿《哈利波特》故事入面嚟搞魁地奇比賽（中文：麻瓜魁地奇）。2005年美國佛蒙特州嘅米德爾堡大學有一班學生組成咗魁地奇球隊，不過佢哋只可以騎住掃把嚟跑，而唔可以好似小說咁樣飛。現實世界中嘅魁地奇嘅規則係由國際魁地奇協會去制訂，佢哋改編咗小說入面嗰啲規則。每個球隊由７-２１個人組成，比賽場上保持住７個人，分別係１個防守得分圈嘅看守手、３個將快浮推入去得分圈嘅追蹤手、２個負責搏格嘅打擊手，同埋１個負責追捕金探子嘅搜捕手。